**Z á p i s n i c a**

 **zo 14. zasadnutia OZ obce Mankovce konaného dňa**

 **19.02.2021 o 17,00 hod v zasadačke OcÚ**

Prítomní podľa prezenčnej listiny

Program zasadnutia:

1. Otvorenie a procedurálne veci
2. Kontrola plnenia uznesenia z 13.zasadnutia OZ
3. Správa rozpočtového hospodárenia za 1V. štvrťrok 2020
4. Žiadosti, rôzne
5. Prestávka
6. Návrh uznesenia
7. Záver

 Zasadnutie otvoril a prítomných privítal starosta obce. Konštatoval uznášaniaschopnosť obecného zastupiteľstva. Prítomní boli poslanci Marek Holota, Martin Doskoč, Mgr. Juraj Krkošek, Mgr. Zuzana Pavlová, Ing. Karol Paulov a Štefan Rajnoha. Ospravedlnená bola Mgr. Zuzana Čižmáriková.

Starosta predniesol program zasadnutia, tak ako je uvedený v úvodnej časti zápisnice a podal návrh na jeho schválenie.

Prítomní poslanci: **6**  Za návrh hlasovali: **6**  Proti návrhu hlasovali: **0** Hlasovania sa zdržali: **0**

**Uznesením č. 146/02/2021 OZ schvaľuje - Program 14. zasadnutia OZ**

Za overovateľov zápisnice určil Mgr. Juraja Krkošeka a Ing. Karola Paulova.

Za členov návrhovej komisie navrhol schváliť Mgr. Zuzanu Pavlovú, Martina Doskoča a Šte-

fana Rajnohu.

Prítomní poslanci: **6**  Za návrh hlasovali:  **6** Proti návrhu hlasovali: **0** Hlasovania sa zdržali: **0**

**Uznesením**  **č.147/02/2021 OZ schvaľuje – Návrhovú komisiu v zložení** **Mgr. Zuzana Pavlová**,

**Martin Doskoč a Štefan Rajnoha**.

Za zapisovateľku určil p. Nipčovú, pracovníčku OcÚ.

Prejednanie bodu 2/

 V kontrole uznesenia starosta konštatoval plnenieuznesenia z 13. zasadnutia OZ.

**Uznesením** **č. 148/02/2021 OZ berie na vedomie** – Kontrolu plnenia uznesenia z 13. zasadnutia OZ

Prejednanie bodu 3/

 Starosta poprosil Ing. Šutkovú, kontrolórku obce, o prednesenie ,,Správy rozpočtového hos-

podárenia za IV. štvrťrok 2020“. Priblížila tu príjmy a výdavky podľa rozpočtovaných kapitol ako

i plnenie rozpočtu v  IV. štvrťroku. Na záver konštatovala, že jednotlivé položky sa v príjmovej

ako i výdavkovej časti obce postupne kumulatívne plnia. Odporučila OZ hospodárenie obce za

IV. štvrťrok 2020 schváliť bez výhrad. Nakoľko poslanci nemali žiadne dotazy ani pripomienky,

starosta obce predniesol návrh na schválenie.

Prítomní poslanci:  **6**  Za návrh hlasovali: **6** Proti návrhu hlasovali: **0** Hlasovania sa zdržali: **0**

**Uznesením č. 149/02/2021 OZ schválilo – Správu rozpočtového hospodárenia za IV. štvrť-**

**rok 2020.**

Prejednanie bodu 4/

 V tomto bode starosta informoval poslancov o podanej žiadosti p. Nipčovej o schválenie účelu využitia parciel vedených na LV č. 245 a to parcely č. 2153/21 záhrada o výmere 240 m2 a parcely č. 2153/22 záhrada o výmere 56 m2 na záhradkárske a rekreačné účely. Uvedené

parcely sú od roku 1985 vedené na jej meno ako záhrada. Nakoľko sa jedná o extravilán a obec nemá územný plán, k prevodu nehnuteľnosti je potrebné schválenie účelu využitia parciel obecným zastupiteľstvom. Poslanci mali k nahliadnutiu LV č. 245 a katastrálnu mapu a mali možnosť vyjadrenia. Keďže nikto nemal žiadne pripomienky, starosta dal hlasovať.

Prítomní poslanci:  **6**  Za návrh hlasovali: **6** Proti návrhu hlasovali: **0** Hlasovania sa zdržali: **0**

**Uznesením č. 150/02/2021 OZ schválilo – podľa § 24 ods.3 písm. d/ zákona č. 180/1995 Zb.z. o niektorých opatreniach na usporiadanie vlastníctva k pozemkom v platnom znení účel**

**využitia pozemkov v katastrálnom území Mankovce - parciel C KN: parc.č. 2153/21 záhrada**

**o výmere 240 m2, parc.č. 2153/22 záhrada o výmere 56 m2 na záhradkárske a rekreačné**

**účely. Parcely C KN č. 2153/21 a 2153/22 sa nachádzajú mimo zastavaného územia obce.**

**Obec Mankovce nemá vypracovaný územný plán.**

Ďalej v bode rôzne starosta informoval poslancov o testovaní, ktoré sa v našej obci už koná po

5-krát. Pri každom testovaní je potrebné zabezpečiť testovací tím (zdravotníkov a administratívu)

ochranné a hygienické prostriedky, potvrdenia o vykonaní testu, stravu a občerstvenie. Testovanie

by malo byť preplatené, zatiaľ sme dostali preplatené len 1. kolo testovania. Za financie, získané

pri testovaní, by starosta navrhoval zabezpečiť vitamíny pre dôchodcov.

Ďalej informoval o zriadení webovej stránky Moderné obce. Poslali nám návrh. K tejto téme sa

vyjadril poslanec Ing. Karol Paulov. Pozeral túto stránku, podľa neho je vyhovujúca a je za to,

aby naša obec mala webovú stránku, ktorú si bude sama spravovať.

Starosta dal urobiť nálepky na komunálny odpad na rok 2021. Kto bude mať poplatok za odpad

zaplatený, dostane nálepku, ktorú si nalepí na kuka nádobu. Kuka nádoby bez nálepky nebudú

vyvážané.

Starosta obce vyhlásil 10 minútovú prestávku

Prejednanie bodu 5/

Predseda návrhovej komisie Mgr. Zuzana Pavlová, predniesla návrh uznesenia zo 14. zasadnutia obecného zastupiteľstva obce Mankovce. Z prítomných poslancov nemal nikto pripomienky a návrh bol jednohlasne schválený. Návrh tvorí neoddeliteľnú súčasť zápisnice.

Prítomní poslanci: **6** Za návrh hlasovali: **6** Proti návrhu hlasovali: **0** Hlasovania sa zdržali: **0**

Prejednanie bodu 6/

Starosta obce poďakoval za účasť a ukončil 14. zasadnutie OZ.

Mankovce, 19.02.2021

Zapísala: Mária Nipčová

Zápisnica podpísaná dňa: 22.02.2021

Overovatelia zápisnice: Mgr. Juraj Krkošek v.r.

 Ing. Karol Paulov v.r.

 v.r.

 Bc. Milan Vrábel

 starosta obce

 **Uznesenie zo 14. zasadnutia Obecného zastupiteľstva obce Mankovce**

 **konaného dňa 19.02.2021 o 17,00 hod.**

A/ OZ v Mankovciach prejednalo a **berie na vedomie:**

 1. Uznesením č. 148/02/2021 - Kontrolu plnenia uznesenia z 13 zasadnutia OZ

B/ OZ v Mankovciach prejednalo a **s c h v a ľ u j e** :

1. Uznesením č. 146/02/2021 - Program 14. zasadnutia obecného zastupiteľstva
2. Uznesením č. 147/02/2021 - Návrhovú komisiu v zložení Mgr. Zuzana Pavlová,

 Štefan Rajnoha a Martin Doskoč

3. Uznesením č. 149/02/2021 - Správu o plnení rozpočtu za IV. štvrťrok 2020

4. Uznesením č. 150/02/2021 - podľa § 24 ods.3 písm. d/ zákona č. 180/1995 Zb.z.

 o niektorých opatreniach na usporiadanie vlastníctva

 k pozemkom v platnom znení

 účel využitia pozemkov v katastrálnom území Mankovce

 parciel C KN: parc.č. 2153/21 záhrada o výmere 240 m2

 parc.č. 2153/22 záhrada o výmere 56 m2

 na záhradkárske a rekreačné účely.

 Parcely C KN č. 2153/21 a 2153/22 sa nachádzajú mimo

 zastavaného územia obce. Obec Mankovce nemá vypraco-

 vaný územný plán.

Zapísala: Mgr. Zuzana Pavlová

Overovatelia zápisnice: Mgr. Juraj Krkošek v.r.

 Ing. Karol Paulov v.r.